
До
г-н Деян Ангелов Иванов 
Кмет на гр. Шивачево 
община Твърдица


                      БЛАГОДАРСТВЕН АДРЕС 


         Уважаеми г-н Иванов,

         С настоящия благодарствен адрес изказваме своята признателност и дълбока благодарност за проявеното от Вас безусловно съдействие, човечност и съпричастност при организирането на транспорт на новородено с комплексни здравословни проблеми. Вашата навременна намеса и подкрепа към медицинските специалисти от Отделението по неонатология в МБАЛ „Д-р Иван Селимински-Сливен“, както и към майката в неравностойно положение, се превърнаха в израз на истинска обществена отговорност и висок морал. Благодарение на Вашето съдействие, бяха осигурени необходимите условия за адекватни медицински грижи и шанс за лечение на новороденото дете. 
Особено ценим проявеното разбиране, ангажираност и готовност да помогнете без колебание, когато човешкият живот и здраве се нуждаят от подкрепа и обединени усилия.  
Приемете нашата искрена благодарност и уважение за вашата доблестна позиция, съпричастност и всеотдайност в служба на хората.                                           

                            С признателност: Началник ННО: Д-р Т. Праматарова
                                                             Ст. м. с.:  Деница Димова

